Հավելված

ՀՀ ներքին գործերի նախարարի

 2024 թվականի ապրիլի «19»-ի N 1688-Ա հրամանի

 **ԾՐԱԳԻՐ**

**Հայաստանի Հանրապետության ներքին գործերի նախարարության ֆինանսաբյուջետային վարչության հաշվարկային բաժնի փորձագետների կողմից իրականացվող աշխատանքների**

1. **Ներգրավման դեպքը և հիմնավորումները**

Հայաստանի Հանրապետության ներքին գործերի նախարարության (այսուհետ՝ Նախարարություն) ֆինանսաբյուջետային վարչության (այսուհետ՝ Վարչություն) հաշվարկային բաժնի (այսուհետ՝ Բաժին) աշխատանքների ծավալների ավելացմամբ պայմանավորված անհրաժեշտություն է առաջացել ներգրավել պայմանագրային հիմունքներով համապատասխան փորձագետներ (թվով 2)՝ Բաժնի բնականոն ընթացքն ապահովելու նպատակով:

 **2․** **Փորձագետին ներկայացվող պահանջները**

1. առնվազն միջնակարգ կրթություն.
2. հայերենի իմացություն․
3. աշխատանքային ստաժ չի պահանջվում․
4. համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
5. համակարգչով և ժամանակակից այլ տեխնիկական միջոցներով աշխատելու ունակություն:

 **3․ Աշխատանքների իրականացման ժամանակահատվածը**

 Փորձագետը ներգրավվում է մինչև մեկ տարի ժամկետով։

 **4․ Աշխատանքների ակնկալվող արդյունքը**

1. մասնակցել Նախարարության ենթակա պետական մարմնի (ՀՀ ոստիկանության պետական պահպանության գլխավոր վարչության 24 ստորաբաժանումների) ֆինանսական փաստաթղթերի օգտագործման, արխիվային գործերի հաշվառման, կոմպլեկտավորման և փաստաթղթերի արխիվացման աշխատանքներին․
2. մասնակցել արխիվային ֆինանսական փաստաթղթերի տեղափոխման, սահմանված կարգով արխիվային տնտեսություն ստեղծելու աշխատանքներին․

**5․ Հաշվետվությունների ներկայացման և դրանց գնահատման արդյունքների ամփոփիչ ժամկետները**

1. Փորձագետի կողմից կատարված աշխատանքների վերաբերյալ հաշվետվությունը ներկայացվում է եռամսյակային կտրվածքով՝ մինչև եռամսյակին հաջորդող ամսվա 5-ը։
2. Կատարված աշխատանքի արդյունքը գնահատվում է բավարար, լավ կամ գերազանց:

**6․ Աշխատանքների գնահատման չափանիշները**

1. արխիվային ֆինանսական փաստաթղթերի հավաքագրում, հաշվառում, կոմպլեկտավորում և փաստաթղթերի արխիվացում,
2. ֆինանսական փաստաթղթերի արխիվային տնտեսություն ստեղծում և պահպանում։